9. การจัดการ

  9.1 โครงสร้างการจัดการ

  บริษัทฯมีคณะกรรมการ 2 ชุด คือ คณะกรรมการบริษัท และคณะกรรมการตรวจสอบ
  โดยรายละเอียดของคณะกรรมการแต่ละชุด มีดังต่อไปนี้

  คณะกรรมการบริษัท

  รายชื่อคณะกรรมการบริษัท ณ วันที่ 31 ธันวาคม 2548 มีดังต่อไปนี้

  1. นายชัย โสภณพนิช ประธานกรรมการ

  2. นายแพทย์ชาญวิทย์ ตันติ์พิพัฒน์ รองประธานกรรมการ

  3. นางลินดา สีสหะปัญญา กรรมการ, กรรมการผู้จัดการ

4. นางสาวโสภาวดี อุตตโมบล กรรมการอิสระ, ประธานกรรมการตรวจสอบ

5. นายสรดิษ วิญญรัตน์ กรรมการอิสระ, กรรมการตรวจสอบ

6. นายบุญปกรณ์ โชควัฒนา กรรมการอิสระ, กรรมการตรวจสอบ

7. นายชาตรี โสภณพนิช กรรมการ

  8. นายแพทย์ธนิต เธียรธนู กรรมการ, ประธานกรรมการแพทย์

9. นายแพทย์อนันต์ เตชะเวช กรรมการ

10. นายแพทย์จอน ยังพิชิต กรรมการ

11. แพทย์หญิงคุณสวรรยา เดชอุดม กรรมการ

12. นางกุลธิดา ศิวยาธร กรรมการ

  13. นายชอง โท กรรมการ

  14. นายเคอร์ติส เจ ชโรเดอร์ กรรมการ, ผู้อำนวยการด้านบริหาร - กลุ่มภูมิภาค

  โดยมีนางสาวศุทธินี เตวิทย์ เป็นเลขานุการคณะกรรมการบริษัท

วิธีการลงนามผูกพันบริษัทของกรรมการ

  กรรมการสองคน นอกจาก นายชาตรี โสภณพนิช นางกุลธิดา ศิวยาธร และ นายชอง โท
  ลงลายมือชื่อร่วมกันและประทับตราสำคัญของบริษัทฯ

อำนาจหน้าที่ของคณะกรรมการบริษัท

1.  ปฏิบัติหน้าที่ให้เป็นไปตามกฏหมาย วัตถุประสงค์ และข้อบังคับของบริษัทฯ
    ตลอดจนมติที่ประชุมของผู้ถือหุ้น

2.  มีอำนาจในการดำเนินการทำนิติกรรมผูกพันบริษัทฯ
    คือกรรมการสองคนลงลายมือชื่อร่วมกันและประทับตราสำคัญของบริษัทฯ

3.  พิจารณากำหนดและแก้ไขเปลี่ยนแปลงชื่อกรรมการ
    ซึ่งมีอำนาจลงลายมือชื่อผูกพันบริษัทฯในการทำนิติกรรมต่างๆแทนบริษัทฯ
    พร้อมทั้งกำหนดเงื่อนไขในการลงลายมือชื่อผูกพันบริษัทฯของกรรมการดังกล่าว

4.  มีหน้าที่ดำเนินการให้บริษัทฯมีระบบการควบคุมภายในและการตรวจสอบภายในที่มีประสิทธิผล

  คณะกรรมการตรวจสอบ

  รายชื่อคณะกรรมการตรวจสอบ ณ วันที่ 31 ธันวาคม 2548 มีดังต่อไปนี้

1. น.ส. โสภาวดี อุตตโมบล ประธานกรรมการตรวจสอบ

2. นายสรดิษ วิญญรัตน์ กรรมการตรวจสอบ

3. นายบุญปกรณ์ โชควัฒนา กรรมการตรวจสอบ

  โดยมี นางทวิชา ตัณสถิตย์ เป็นเลขานุการคณะกรรมการตรวจสอบ

อำนาจหน้าที่ของคณะกรรมการตรวจสอบ

  คณะกรรมการตรวจสอบของบริษัทฯ มีขอบเขต หน้าที่ ความรับผิดชอบ
  เพื่อรายงานต่อคณะกรรมการบริษัท ดังต่อไปนี้

1.  ดูแลรายงานทางการเงินของบริษัทฯให้เป็นไปตามมาตรฐานบัญชี เพียงพอและเชื่อถือได้
    ก่อนนำเสนอต่อคณะกรรมการบริษัท

2.  พิจารณาคัดเลือก และเสนอแต่งตั้งผู้สอบบัญชีของบริษัทฯ พร้อมทั้งค่าธรรมเนียมการสอบบัญชี

3.  ดูแลให้บริษัทฯมีระบบการควบคุมภายในที่เหมาะสมและมีประสิทธิภาพ

4.  ดูแลให้บริษัทฯปฏิบัติตามข้อกำหนดและกฎหมายที่เกี่ยวข้อง

5.  ดูแลไม่ให้เกิดความขัดแย้งทางผลประโยชน์ ระหว่างบุคคลที่เกี่ยวโยงกัน

6.  จัดทำรายงานการกำกับดูแลกิจการของคณะกรรมการตรวจสอบในรายงานประจำปีของบริษัทฯซึ่งรายงานดังกล่าวต้องลงนามโดยประธานกรรมการตรวจสอบ

7.  ปฏิบัติการอื่นใดตามที่คณะกรรมการบริษัทฯมอบหมาย

  หน้าที่อื่น ๆ

1.  พิจารณางบประมาณ และกำลังคนของสำนักงานตรวจสอบภายใน

2.  ประสานงานกับฝ่ายตรวจสอบภายในของบริษัทฯ เกี่ยวกับระบบการควบคุมภายใน
    แผนงานแนวทางตรวจสอบ รวมทั้งประเมินผลการตรวจสอบการดำเนินงานด้านต่างๆ
    ของบริษัทฯ ตามวิธีการ และมาตรฐานที่ยอมรับโดยทั่วไป

3.  แต่งตั้ง ถอดถอน โยกย้าย หรือเลิกจ้าง ผู้อำนวยการ (หัวหน้าแผนก) ตรวจสอบภายใน

  ผู้บริหาร

  รายชื่อผู้บริหารของบริษัทฯ ณ วันที่ 31ธันวาคม 2548 มีดังต่อไปนี้

1. นางลินดา ลีสหะปัญญา กรรมการผู้จัดการ

2. น.พ.ธนิต เธียรธนู ประธานกรรมการแพทย์

3. นายเคอร์ติส จอห์น ชโรเดอร์ ผู้อำนวยการด้านบริหาร - กลุ่มภูมิภาค

4. น.พ. สิน อนุราษฎร์ ผู้อำนวยการด้านการแพทย์ - กลุ่มภูมิภาค

5. น.พ. การุณ เมฆานนท์ชัย ผู้อำนวยการด้านการแพทย์

6. พ.ญ. จามรี เชื้อเพชระโสภณ รองผู้อำนวยการด้านการแพทย์อาวุโส

  7. นายคาร์ล สแตนนิเฟอร์ ผู้อำนวยการด้านการเงิน –
  กลุ่มภูมิภาคและผู้อำนวยการด้านพัฒนาโครงการระหว่างประเทศ

  8. นายเดนิส บราวน์ ผู้อำนวยการด้านปฏิบัติการ-กลุ่มภูมิภาค

  9. นาย เจมส์ แมทธิว แบนเนอร์* ผู้อำนวยการด้านบริหาร

  10. นางคอร์ ลี ชาน ผู้อำนวยการด้านการเงิน

  11. นางสาวเจนนิส ชานมันยี ผู้อำนวยการด้านการปฏิบัติการ

  * นาย เจมส์ แมทธิว แบนเนอร์ รับตำแหน่งผู้อำนวยการด้านบริหารเมื่อวันที่ 25 กรกฎาคม
  2548

  9.2 การสรรหากรรมการและผู้บริหาร

  บริษัทฯยังไม่มีคณะกรรมการสรรหาเพื่อคัดเลือกคณะกรรมการและผู้บริหาร อย่างไรก็ตาม
  การเลือกตั้งกรรมการของบริษัทฯ จะต้องได้รับอนุมัติจากที่ประชุมผู้ถือหุ้น
  ตามหลักเกณฑ์และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ในการเลือกกรรมการ อาจใช้วิธีเสียงลงคะแนนเลือกกรรมการเป็นรายบุคคลคราวละคน
    หรือคราวละหลายคนรวมกันเป็นคณะ ตามแต่ที่ประชุมผู้ถือหุ้นจะเห็นสมควร
    แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีอยู่ทั้งหมด
    จะแบ่งคะแนนเสียงแก่คนใด หรือคณะใดมากน้อยเพียงใดไม่ได้

3.  การออกเสียงลงคะแนนเลือกตั้งกรรมการให้ใช้เสียงข้างมาก หากมีคะแนนเสียงเท่ากัน
    ให้ผู้เป็นประธานที่ประชุมเป็นผู้ออกเสียงชี้ขาด

  ธนาคารกรุงเทพ จำกัด (มหาชน) ซึ่งเป็นผู้ถือหุ้นรายใหญ่ของบริษัทฯ โดยถือหุ้นในสัดส่วน
  30.53%* มีตัวแทนของธนาคารเป็นกรรมการของบริษัทฯ 2 ท่าน คือ นายชาตรี โสภณพนิช และ
  นางกุลธิดา ศิวยาธร

  * ข้อมูล ณ วันที่ 2 กันยายน 2548 รวมการถือหุ้นโดยบริษัท บริหารสินทรัพย์ทวี จำกัด
  และธนาคารกรุงเทพ จำกัด (มหาชน)

  อนึ่งกระบวนการในการสรรหากรรมการอิสระของบริษัทฯ
  ใช้วิธีเดียวกันกับกระบวนการในการสรรหากรรมการและผู้บริหาร
  โดยคุณสมบัติเบื้องต้นของกรรมการอิสระของบริษัทฯ มีดังต่อไปนี้

1.  เป็นกรรมการจากภายนอกที่ไม่ได้มีตำแหน่งเป็นผู้บริหารหรือพนักงานประจำของบริษัทฯ,
    บริษัทในเครือ, บริษัทร่วมหรือบริษัทที่เกี่ยวข้อง

2.  ไม่ได้เป็นกรรมการบริหารของบริษัทฯ, บริษัทในเครือ, บริษัทร่วมหรือบริษัทที่เกี่ยวข้อง

3.  เป็นผู้ที่ไม่มีผลประโยชน์หรือส่วนได้เสีย ไม่ว่าทางตรงหรือทางอ้อม
    ทั้งในด้านการเงินและการบริหารเงินของบริษัทฯ, บริษัทในเครือ,
    บริษัทร่วมหรือบริษัทที่เกี่ยวข้อง

4.  เป็นอิสระจากผู้ถือหุ้นรายใหญ่, ผู้บริหารและผู้ที่เกี่ยวข้อง

5.  เป็นผู้ที่สามารถทำหน้าที่คุ้มครองผลประโยชน์ของผู้ถือหุ้นทุกรายอย่างเท่าเทียมกัน

6.  เป็นผู้ที่สามารถช่วยดูแลไม่ให้เกิดรายการที่มีความขัดแย้งทางผลประโยชน์ระหว่างบริษัทฯ
    กับบุคคลที่เกี่ยวข้อง

7.  เป็นผู้ที่ถือหุ้นไม่เกินร้อยละ 5 ของทุนชำระแล้วของบริษัทฯ, บริษัทในเครือ, บริษัทร่วม
    หรือบริษัทที่เกี่ยวข้อง (ทั้งนี้นับรวมหุ้นที่ถือโดยผู้ที่เกี่ยวข้องด้วย)

  9.3 ค่าตอบแทนกรรมการ, กรรมการตรวจสอบและผู้บริหาร

  ค่าตอบแทนกรรมการและคณะกรรมการตรวจสอบ

  บริษัทฯได้จ่ายค่าตอบแทนกรรมการและคณะกรรมการตรวจสอบ สำหรับงวดสิ้นสุดวันที่ 31
  ธันวาคม 2548 สำหรับกรรมการ 15 ท่าน ดังต่อไปนี้

  ---- -------------- ------------------------------------- -------------- ---------------- ----------- ------------------------------------- ---------- -------------
                      เบี้ยประชุมคณะกรรมการ                                                                เบี้ยประชุมคณะกรรมการตรวจสอบ                        รวมค่าตอบแทน

       รายชื่อ          จำนวนครั้งที่เข้าประชุม/จำนวนครั้งที่เชิญประชุม   ค่าตอบแทนรายปี   เบี้ยประชุมรายครั้ง   รวม         จำนวนครั้งที่เข้าประชุม/จำนวนครั้งที่เชิญประชุม   เบี้ยประชุม   

  1    นาย ชัย โสภณพนิช 5/5                                   280,000        150,000          430,000                                                      430,000

  2    น.พ. ชาญวิทย์    4/5                                   240,000        100,000          340,000                                                      340,000
       ตันติ์พิพัฒน์                                                                                                                                           

  3    น.พ. ธนิต       5/5                                   200,000        100,000          300,000                                                      300,000
       เธียรธนู                                                                                                                                            

  4    นาย บุญปกรณ์     5/5                                   200,000        100,000          300,000     4/4                                   80,000     380,000
       โชควัฒนา                                                                                                                                           

  5    นาย สรดิษ       4/5                                   200,000        80,000           280,000     4/4                                   80,000     360,000
       วิญญรัตน์                                                                                                                                            

  6    พ.ญ. คุณสวรรยา  5/5                                   200,000        100,000          300,000                                                      300,000
       เดชอุดม                                                                                                                                            

  7    น.พ. อนันต์      5/5                                   200,000        100,000          300,000                                                      300,000
       เตชะเวช                                                                                                                                           

  8    น.พ.จอน ยังพิชิต  4/5                                   200,000        80,000           280,000                                                      280,000

  9    นาง กุลธิดา      3/5                                   200,000        60,000           260,000                                                      260,000
       ศิวยาธร                                                                                                                                            

  10   นางสาว โสภาวดี  5/5                                   200,000        100,000          300,000     4/4                                   120,000    420,000
       อุตตโมบล                                                                                                                                           

  11   นาย ชอง โท     5/5                                   200,000        100,000          300,000                                                      300,000

  12   นาง ลินดา       5/5                                   200,000        100,000          300,000                                                      300,000
       ลีสหะปัญญา                                                                                                                                          

  13   นาย เกียรติ      1/1                                   0              20,000           20,000                                                       20,000
       นิตย์ธีรานนท์*                                                                                                                                        

  14   นาย เคอร์ติส     3/5                                   200,000        60,000           260,000                                                      260,000
       จอห์น ชโรเดอร์                                                                                                                                      

  15   นาย ชาตรี       1/5                                   200,000        20,000           220,000                                                      220,000
       โสภณพนิช                                                                                                                                           

                                                            2,920,000      1,270,000        4,190,000                                         280,000    4,470,000
  ---- -------------- ------------------------------------- -------------- ---------------- ----------- ------------------------------------- ---------- -------------

  * นายเกียรติ นิตย์ธีรานนท์ได้ลาออกจากการเป็นกรรมการบริษัทฯ เมื่อวันที่ 28 เมษายน 2548

  ค่าตอบแทนกรรมการ คือค่าตอบแทนที่จ่ายให้แก่กรรมการของบริษัทฯ
  โดยไม่รวมเงินเดือนและผลประโยชน์ที่เกี่ยวข้องที่จ่ายให้แก่ผู้บริหาร
  และค่าตอบแทนกรรมการดังกล่าว ได้รับอนุมัติจากผู้ถือหุ้นแล้ว

  ค่าตอบแทนของกรรมการบริหารและผู้บริหาร

  ค่าตอบแทนรวมของกรรมการบริหารและผู้บริหารของบริษัทฯ และบริษัทย่อย จำนวน 11 ท่าน
  ประจำปี 2548 เป็นจำนวนเงิน 89,677,027 บาท โดยที่ค่าตอบแทนดังกล่าว
  รวมถึงเงินเดือนและผลประโยชน์ที่เกี่ยวข้องของผู้บริหาร

  9.4 การกำกับดูแลกิจการ

  บริษัทฯ ได้ตระหนักถึงความสำคัญของการกำกับดูแลกิจการที่ดี
  และมีความตั้งใจที่จะปฏิบัติตามหลักการกำกับดูแลกิจการที่ดีของตลาดหลักทรัพย์แห่งประเทศไทยดังต่อไปนี้

  1. นโยบายเกี่ยวกับการดูแลกิจการ

  คณะกรรมการบริษัทเห็นว่าการกำกับดูแลกิจการที่ดีเป็นสิ่งที่มีความสำคัญ
  และมีความมุ่งมั่นตั้งใจที่จะปฏิบัติตามหลักการดังกล่าว
  คณะกรรมการบริษัทให้ความสำคัญกับระบบการควบคุมภายในและการตรวจสอบภายใน
  และกำกับดูแลฝ่ายบริหารให้ดำเนินตามนโยบายของบริษัทฯอย่างมีประสิทธิภาพ
  เพื่อประโยชน์ในระยะยาวต่อผู้ถือหุ้น ภายใต้กรอบข้อกำหนดของกฎหมายและจริยธรรมทางธุรกิจ

  2. สิทธิของผู้ถือหุ้น

  บริษัทฯเล็งเห็นถึงความสำคัญของสิทธิของผู้ถือหุ้นทุกราย ซึ่งรวมทั้งผู้ถือหุ้นรายใหญ่
  และผู้ถือหุ้นรายย่อย และมุ่งเน้นในการให้ข้อมูลแก่ผู้ถือหุ้นทุกรายอย่างถูกต้อง ทันเวลา
  เท่าเทียมกัน และโปร่งใส ในการประชุมผู้ถือหุ้นทุกครั้ง
  บริษัทฯได้จัดส่งหนังสือเชิญประชุมเพื่อแจ้งวาระการประชุม
  พร้อมความคิดเห็นของคณะกรรมการในแต่ละวาระ รวมถึงเอกสารประกอบต่างๆ
  เพื่อให้ผู้ถือหุ้นมีข้อมูลเพียงพอในการตัดสินใจ และบริษัทฯมีการบันทึกการประชุมที่ถูกต้อง ครบถ้วน
  เพื่อให้ผู้ถือหุ้นสามารถตรวจสอบได้

  3. สิทธิของผู้มีส่วนได้เสีย

  บริษัทฯได้ให้ความสำคัญต่อสิทธิของผู้มีส่วนได้เสียทุกกลุ่ม
  และมีความตั้งใจที่จะปฏิบัติต่อผู้มีส่วนได้เสียแต่ละกลุ่มอย่างยุติธรรม
  ผู้มีส่วนได้เสียที่สำคัญของบริษัทฯ มีดังต่อไปนี้

  ลูกค้า / คนไข้ บริษัทฯให้บริการแก่ผู้ป่วยอย่างมีจริยธรรมและในระดับคุณภาพที่สูงสุด
  คณะกรรมการ Medical Ethics Committee ของโรงพยาบาลจะช่วยดูแลพิทักษ์สิทธิผู้ป่วย
  นอกจากนี้ โรงพยาบาลมีแผนกที่ดูแลและพัฒนาคุณภาพของการบริการผู้ป่วยอย่างต่อเนื่อง
  โดยพิจารณาถึงความต้องการและความคิดเห็นของคนไข้

  คู่ค้า / คู่สัญญา บริษัทฯปฏิบัติตามเงื่อนไขที่ตกลงไว้กับคู่ค้าและคู่สัญญา

  พนักงาน บริษัทฯเชื่อมั่นว่าพนักงานคือทรัพยากรที่มีคุณค่า
  ดังนั้นบริษัทฯจึงมีมาตรการที่จะให้ผลตอบแทนที่เหมาะสม
  รวมทั้งมีการพัฒนาบุคลากรโดยให้การฝึกอบรมเสริมสร้างความรู้ใหม่ๆอย่างสม่ำเสมอ

  คู่แข่ง บริษัทฯประพฤติตามกรอบกติกาการแข่งขันที่ดี ภายใต้กรอบของกฎหมาย

  สังคม บริษัทฯมีความรับผิดชอบต่อสาธารณะ รวมถึงสิ่งแวดล้อม โดยบริษัทฯมีนโยบายสิ่งแวดล้อม
  ซึ่งมีการสื่อสารให้พนักงานทุกคนช่วยกันอนุรักษ์สิ่งแวดล้อมและทรัพยากรธรรมชาติ
  อีกทั้งมุ่งเน้นสนับสนุนกิจกรรมต่างๆ เพื่อรักษาไว้ซึ่งความปลอดภัยขององค์กรและชุมชน
  และมีการใช้ทรัพยากรอย่างมีประสิทธิภาพ นอกจากนี้ บริษัทฯมีกิจกรรมต่างๆ
  เพื่อชุมชนอย่างสม่ำเสมอ โดยผ่านมูลนิธิโรงพยาบาลบำรุงราษฎร์

  4. การประชุมผู้ถือหุ้น

  ในการประชุมผู้ถือหุ้นประจำปี 2548 มีกรรมการเข้าร่วมประชุมทั้งสิ้น 10 ท่าน
  เพื่อให้ข้อมูลและชี้แจงรายละเอียดที่ผู้ถือหุ้นต้องการทราบเพิ่มเติม
  โดยประธานในที่ประชุมได้เปิดโอกาสให้ผู้ถือหุ้นมีสิทธิเท่าเทียมกันในการสอบถาม
  และแสดงความคิดเห็นและข้อเสนอแนะต่างๆ
  รวมทั้งได้มีการบันทึกประเด็นซักถามและข้อคิดเห็นที่สำคัญไว้ในรายงานการประชุมแล้ว

  5. ภาวะผู้นำและวิสัยทัศน์

  คณะกรรมการได้ให้ความเห็นชอบในการกำหนด วิสัยทัศน์ ภารกิจ กลยุทธ์ เป้าหมาย แผนธุรกิจ
  และงบประมาณของบริษัทฯ
  ตลอดจนกำกับดูแลให้ฝ่ายบริหารดำเนินการให้เป็นไปตามแผนที่กำหนดไว้อย่างมีประสิทธิภาพและประสิทธิผล
  เพื่อเพิ่มมูลค่าสูงสุดให้กับกิจการและความมั่นคงสูงสุดให้กับผู้ถือหุ้น
  คณะกรรมการมีการประชุมทุกไตรมาสเพื่อประเมินผลประกอบการของบริษัทฯ
  เปรียบเทียบกับแผนที่กำหนดไว้

  นอกจากนี้คณะกรรมการบริษัทฯยังเป็นผู้ที่กำหนดอำนาจหน้าที่ความรับผิดชอบของคณะกรรมการต่างๆ
  รวมถึงระบบควบคุมภายใน การตรวจสอบภายใน และได้มีการสื่อสารบทบาท หน้าที่
  และความรับผิดชอบดังกล่าวต่อผู้บริหาร และพนักงานโดยทั่วถึง

  6. ความขัดแย้งทางผลประโยชน์

  เพื่อป้องกันปัญหาความขัดแย้งของผลประโยชน์
  คณะกรรมการมีการพิจารณารายการที่อาจมีความขัดแย้งทางผลประโยชน์
  และรายการที่เกี่ยวโยงกันอย่างรอบคอบ
  และมีการปฏิบัติตามหลักเกณฑ์ของตลาดหลักทรัพย์แห่งประเทศไทย
  โดยมีราคาและเงื่อนไขเสมือนการทำราคากับบุคคลภายนอก และได้เปิดเผยรายละเอียด
  มูลค่ารายการ คู่สัญญา เหตุผลความจำเป็น ไว้ในงบการเงิน รายงานประจำปี และแบบ 56-1
  แล้ว ตามข้อกำหนดของตลาดหลักทรัพย์แห่งประเทศไทย

  7. จริยธรรมทางธุรกิจ

  บริษัทฯมีพันธกิจ (Mission Statement) คือ
  “เราให้บริการทางด้านการรักษาพยาบาลอย่างเอื้ออาทร เอาใจใส่ และได้มาตรฐานระดับโลก”
  และบริษัทฯมีหลักการปฏิบัติ ซึ่งได้มีการสื่อสารไปสู่พนักงานทุกคนดังต่อไปนี้

1.  เราให้บริการผู้ป่วย เสมือนหนึ่งบุคคลในครอบครัวของเรา

2.  เราให้บริการผู้ป่วย ทุกชาติ ภาษา และวัฒนธรรมอย่างเท่าเทียมกัน

3.  เราปฏิบัติต่อผู้ป่วยด้วยความซื่อสัตย์ มีความไว้วางใจซึ่งกันและกันและคงไว้ซึ่งจริยธรรม

4.  เราทำงานร่วมกันเป็นทีม

5.  เราปรับปรุงคุณภาพของงานอย่างต่อเนื่อง

6.  เรามุ่งมั่นที่จะสร้างไว้ซึ่งบรรยากาศในการทำงานที่อบอุ่น
    โดยให้เกียรติและไว้วางใจซึ่งกันและกัน

7.  เราส่งเสริมการพัฒนาศักยภาพของบุคคล และความคิดริเริ่มโดยให้มีการศึกษาอยู่เสมอ

8.  เราให้การรักษาพยาบาลอย่างมีประสิทธิภาพ เพื่อเพิ่มคุณค่าให้กับลูกค้าภายนอก
    และลูกค้าภายในของเรา

9.  เราปฏิบัติตนเป็นพลเมืองดีของชาติ

  พนักงานทุกคนจะต้องรับทราบและปฏิบัติตามหลักปฏิบัติของบริษัทฯ

  8. การถ่วงดุลของกรรมการที่ไม่เป็นผู้บริหาร

  บริษัทฯมีกรรมการจำนวน 3 ท่านที่เป็นผู้บริหาร ดังต่อไปนี้

1.  นางลินดา ลีสหะปัญญา

2.  น.พ. ธนิต เธียรธนู

3.  นายเคอร์ติส จอห์น ชโรเดอร์

  กรรมการจำนวน 8 ท่านที่ไม่ได้เป็นผู้บริหารมีดังต่อไปนี้

1.  นายชัย โสภณพนิช

2.  น.พ. ชาญวิทย์ ตันติ์พิพัฒน์

3.  นางกุลธิดา ศิวยาธร

4.  น.พ. จอน ยังพิชิต

5.  พ.ญ. คุณสวรรยา เดชอุดม

6.  น.พ. อนันต์ เตชะเวช

7.  นายชอง โท

8.  นายชาตรี โสภณพนิช

  บริษัทฯมีกรรมการจำนวน 3 ท่านที่เป็นกรรมการอิสระและเป็นกรรมการตรวจสอบดังต่อไปนี้

1.  น.ส. โสภาวดี อุตตโมบล

2.  นายสรดิษ วิญญรัตน์

3.  นายบุญปกรณ์ โชควัฒนา

  กรรมการที่เป็นอิสระ 3 ท่าน คิดเป็น 21.4% ของกรรมการทั้งคณะ
  บริษัทฯมีนโยบายที่จะปรับจำนวนกรรมการที่เป็นอิสระให้ไม่น้อยกว่า 1 ใน 3
  ของกรรมการทั้งคณะในอนาคต

  9. การรวมหรือแยกตำแหน่ง

  ประธานกรรมการไม่เป็นบุคคลเดียวกันกับกรรมการผู้จัดการเพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ

  10. ค่าตอบแทนกรรมการและผู้บริหาร

  บริษัทฯยังไม่มีคณะอนุกรรมการกำหนดค่าตอบแทน อย่างไรก็ตาม
  ผลตอบแทนของคณะกรรมการอยู่ในรูปของค่าตอบแทนประจำปี และค่าเบี้ยประชุม
  ซึ่งได้รับอนุมัติจากผู้ถือหุ้นแล้ว

  ผลตอบแทนของผู้บริหารอยู่ในรูปของเงินเดือนและโบนัส
  และขึ้นอยู่กับผลงานของบริษัทฯและผลปฏิบัติงานของผู้บริหารแต่ละท่าน

  รายละเอียดผลตอบแทนของคณะกรรมการและผู้บริหาร อยู่ในหัวข้อค่าตอบแทนกรรมการ,
  กรรมการตรวจสอบและผู้บริหาร

  11. การประชุมคณะกรรมการ

  คณะกรรมการมีกำหนดการประชุมโดยปกติเป็นประจำทุกไตรมาสและมีการประชุมพิเศษเพิ่มตามความจำเป็น
  โดยมีการกำหนดวาระชัดเจนล่วงหน้า
  เลขานุการบริษัทฯได้จัดหนังสือเชิญประชุมพร้อมวาระการประชุมและเอกสารต่างๆ
  ส่งให้คณะกรรมการก่อนการประชุมล่วงหน้า 7 วัน
  เพื่อให้กรรมการได้มีเวลาศึกษาหาข้อมูลอย่างเพียงพอก่อนเข้าร่วมประชุม
  ปกติการประชุมจะใช้เวลาประมาณ 2 ชั่วโมง ในปี 2548 ที่ผ่านมาคณะกรรมการมีการประชุม
  จำนวน 5 ครั้ง
  โดยการเข้าร่วมประชุมของคณะกรรมการบริษัทแต่ละท่านสรุปได้ตามตารางในหัวข้อค่าตอบแทนกรรมการ,
  คณะกรรมการตรวจสอบและผู้บริหาร

  บริษัทฯมีการบันทึกรายงานการประชุมทุกครั้ง
  และมีการรับรองรายงานในการประชุมคณะกรรมการครั้งถัดไป
  และบริษัทฯจะจัดเก็บรายงานการประชุมไว้พร้อมให้คณะกรรมการและผู้ที่เกี่ยวข้องตรวจสอบได้

  12. คณะอนุกรรมการ

  บริษัทฯมีคณะกรรมการตรวจสอบ
  รายละเอียดตามหัวข้อการจัดการและรายละเอียดของกรรมการและผู้บริหาร
  โครงสร้างการจัดการ บริษัทฯยังไม่มีคณะอนุกรรมการกำหนดค่าตอบแทน

  13. ระบบการควบคุมและการตรวจสอบภายใน

  บริษัทฯได้ให้ความสำคัญกับระบบการควบคุมภายในและการตรวจสอบภายใน
  โดยได้จัดตั้งหน่วยงานตรวจสอบภายใน ซึ่งมีวัตถุประสงค์หลักเพื่อสนับสนุน
  และส่งเสริมให้มีระบบการควบคุมภายในที่ดีภายในองค์กร เพื่อลดความเสี่ยงในการดำเนินงาน
  และเพื่อให้มีคุณภาพในระบบงานและในการปฏิบัติงาน โดยมุ่งเน้นถึงความมีประสิทธิภาพ
  ประสิทธิผล และมีการใช้จ่ายอย่างระมัดระวัง สมประโยชน์
  และรวมถึงการปฏิบัติงานเพื่อให้เป็นไปตามนโยบายและ/หรือความต้องการของผู้บริหาร

  เพื่อให้แน่ใจว่าหน่วยงานตรวจสอบภายในมีการทำงานที่เป็นอิสระ และมีการถ่วงดุลอำนาจ
  หน่วยงานตรวจสอบภายในมีหน้าที่รายงานผลการดำเนินงานโดยตรงต่อคณะกรรมการตรวจสอบ

  14. รายงานของคณะกรรมการ

  รายงานความรับผิดชอบของคณะกรรมการต่อรายงานการเงิน

  คณะกรรมการบริษัทเป็นผู้รับผิดชอบต่องบการเงินรวมของบริษัทฯและบริษัทย่อย
  และสารสนเทศที่ปรากฏในรายงานประจำปี
  งบการเงินดังกล่าวจะจัดทำขึ้นตามมาตรฐานการบัญชีที่รับรองทั่วไปโดยเลือกใช้นโยบายการบัญชีที่เหมาะสมและถือปฏิบัติอย่างสม่ำเสมอ
  โดยจัดทำขึ้นอย่างระมัดระวังตลอดจนประเมินถึงความเหมาะสมของการแสดงรายการที่นำเสนอในงบการเงินโดยรวม
  รวมทั้งมีการเปิดเผยข้อมูลอย่างเพียงพอในหมายเหตุประกอบงบการเงิน

  คณะกรรมการบริษัทได้จัดให้มีระบบการควบคุมภายในที่มีประสิทธิภาพและประสิทธิผล
  เพื่อให้มั่นใจว่าข้อมูลทางบัญชีมีการบันทึกอย่างครบถ้วน ถูกต้อง
  และมีระบบการจัดเก็บรักษาทรัพย์สิน เพื่อป้องกันการทุจริตหรือเสียหายอย่างมีสาระสำคัญ

  คณะกรรมการมีความเห็นว่า ระบบควบคุมภายในของบริษัทฯโดยรวมอยู่ในระดับที่น่าพอใจ
  และสามารถสร้างความเชื่อมั่นต่อความเชื่อถือได้ของงบการเงินของบริษัทฯและบริษัทย่อย ณ วันที่
  31 ธันวาคม 2548

  15. ความสัมพันธ์กับผู้ลงทุน

  คณะกรรมการได้ให้ความสำคัญต่อการเปิดเผยข้อมูลที่มีความถูกต้อง ครบถ้วน เชื่อถือได้ ทันเวลา
  โปร่งใส และทั่วถึง ทั้งรายงานทางการเงินและข้อมูลทั่วไป
  ซึ่งจะเป็นประโยชน์ต่อการตัดสินใจของผู้ลงทุน
  และเป็นไปตามแนวทางหรือกฎเกณฑ์ที่สำนักงานกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทยกำหนด และจัดให้มีผู้ดูแลงานนักลงทุนสัมพันธ์
  เพื่ออำนวยความสะดวกแก่นักลงทุนและผู้ถือหุ้น ผู้ที่สนใจสามารถติดต่อขอข้อมูลได้ที่

  แผนกนักลงทุนสัมพันธ์

  โทรศัพท์ 0-2667-2010

  E-mail address: ir@bumrungrad.com

Website: www.bumrungrad.com

  9.5 การดูแลเรื่องการใช้ข้อมูลภายใน

  บริษัทฯมีนโยบายและวิธีการดูแลผู้บริหารในการนำข้อมูลไปใช้เพื่อประโยชน์ส่วนตนดังนี้

  1. ข้อบังคับของบริษัทฯ กำหนดให้กรรมการต้องแจ้งให้บริษัทฯทราบโดยไม่ชักช้า
  หากมีส่วนได้เสียในสัญญาที่ทำกับบริษัทฯหรือถือหุ้นหรือหุ้นกู้เพิ่มขึ้นหรือลดลงในบริษัทฯหรือบริษัทในเครือ

  2. กรรมการและผู้บริหารต้องจัดทำและเปิดเผยรายงานการถือหลักทรัพย์
  ต่อคณะกรรมการกำกับหลักทรัพย์และตลาดหลักทรัพย์ ภายในเวลาที่กำหนด

  มาตรการลงโทษ หากกรรมการท่านใดฝ่าฝืนมีดังนี้

  1. แจ้งด้วยวาจาเพื่อแก้ไข

  2. รายงานผู้ถือหุ้นเพื่อพิจารณา

  3. ชดใช้ค่าสินไหมทดแทนกรณีเกิดความเสียหาย

  4. เปิดเผยให้สำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทยทราบ

  9.6 บุคลากร

  จำนวนพนักงานของบริษัทมีจำนวนทั้งสิ้น 2,841 คน โดยแบ่งตามสายงานหลักดังนี้

  ฝ่ายพยาบาล 1,649 คน

  ฝ่ายปฏิบัติการพิเศษ 378 คน

  ฝ่ายสนับสนุน 814 คน

  ผลตอบแทนรวมของพนักงาน มีรายละเอียดดังต่อไปนี้

  เงินเดือน 533,609,961 บาท

  โบนัส 157,063,956 บาท

  เงินสมทบกองทุนสำรองเลี้ยงชีพ 21,907,357 บาท

  สวัสดิการอื่นๆ 215,235,705 บาท

  บริษัทตระหนักถึงความสำคัญของบุคลากรทุกคนของบริษัท
  และมีนโยบายในการพัฒนาบุคลากรเพื่อเสริมสร้างทักษะความรู้ความชำนาญของบุคลากร
  โดยได้มีการจัดให้มีแผนการฝึกอบรมดังนี้

  1. การปฐมนิเทศพนักงานใหม่
  พนักงานใหม่ทุกคนต้องได้รับการปฐมนิเทศของฝ่าย/แผนก/หน่วยงาน
  และฝึกทดลองปฏิบัติในการทำงาน

  2. การฝึกอบรมภาคบังคับ เป็นการฝึกอบรมเรื่องที่บุคลากรทุกคนควรทราบ และเข้ารับการอบรม

  3. การฝึกอบรมของหน่วยงาน เป็นการฝึกอบรมเพื่อให้เกิดทักษะและความชำนาญ
  สำหรับพนักงานแต่ละฝ่าย/แผนก/หน่วยงาน โดยมีการฝึกอบรมทั้งภายในและภายนอกบริษัท

  4. การฝึกอบรมเรื่องการบริหาร
  เพื่อให้ผู้บริหารมีความรู้ความชำนาญในการบริหารฝ่าย/แผนกของตนอย่างมีประสิทธิภาพ